ป.ทลายรง.ยานรกอ.ด่านมะขามเตี้ย
เครือข่ายพอ.จะลอโบ่ 191จับ2สาวขนไอซ์2โล,ตำรวจหลายหน่วยสกัดจับกุมแก๊งค้ายาเสพติด ข้ามชาติ เป้าหมายลำเลียงยานรกส่งขายเมืองกรุง คดีแรกกองปราบฯผนึกกำลังภายในหน่วยรวบแก๊งค้ายาบ้าเครือข่าย พันเอกจะลอโบ่ ได้ของกลางเกือบแสนเม็ด พร้อมอุปกรณ์การผลิต ขณะที่ตำรวจ 191 ไม่น้อยหน้า รวบสองสาวค้ายาไอซ์หนัก 2 กิโลกรัม เครือข่ายอายี่ท่าขี้เหล็ก ชายแดนแม่สาย รายสุดท้าย สืบ 5 ล่อซื้อยาบ้าจากพลทหาร พบของกลางเป็นยาเสพติดชนิดใหม่,ยาเสพติดทะลักกรุง ตำรวจหลายหน่วยระดมจับ รายแรกเปิดเผยขึ้นที่กองบังคับการปราบปราม (บก.ป.) เมื่อเวลา 11.00 น. วันที่ 29 ม.ค. พล.ต.ท.ฐิติราช หนองหารพิทักษ์ ผบช.ก. พร้อมด้วย พล.ต.ต.ชาญ วิมลศรี รรท.ผบก.ป. พ.ต.อ.พันธนะ นุชนารถ รอง ผบก.ป. พ.ต.อ.จิรภพ ภูริเดช ผกก.1 บก.ป. พ.ต.อ.สันติ ชัยนิรามัย ผกก.4 บก.ป. พ.ต.อ.ภูมินทร์ พุ่มพันธุ์ม่วง ผกก.5 บก.ป. แถลงข่าวจับกุมนายพูนสวัสดิ์ หรือแปะ เขียวเข้ม อายุ 45 ปี น.ส.ตรัณพัสกร ต่อมสูง อายุ 44 ปี สองสามีภรรยา และนายทวิทย์ เนียมพงษ์ อายุ 41 ปี ของกลางยาบ้า 80,000 เม็ด ยาบ้าชนิดสีเขียว ปั๊มตรา WY 16,000 เม็ด ยาไอซ์ หนัก 716 กรัม ผงสีขาว 4 ถุง ยาบ้าชนิดป่นสีส้ม 1 ถุง อุปกรณ์การผลิตและบรรจุยา และรถกระบะ 2 คัน,พ.ต.อ.พันธนะกล่าวว่า หลังสืบทราบว่าคนร้ายนัดส่งยาเสพติดลอตใหญ่ ที่ลานจอดรถวัดม่วง อ.วิเศษชัยชาญ จ.อ่างทอง ราวเที่ยงวันที่ 28 ม.ค. พ.ต.อ.สยาม บุญสม และ พ.ต.อ.ณษ เศวตเลข รอง ผบก.ป. นำกำลังตำรวจกองปราบฯไปเฝ้าสังเกตการณ์ กระทั่งพบรถกระบะนิสสัน ทะเบียน บง 9036 อุทัยธานี และรถกระบะโตโยต้า ทะเบียน ฒล 9222 กรุงเทพมหานคร ขับเข้ามาจอดและลงมาช่่วยขนย้ายถุงปุ๋ยท่าทีมีพิรุธ เจ้าหน้าที่เข้าตรวจค้น พบยาบ้า 40 มัด รวม 80,000 เม็ด ซ่อนอยู่ในถุงปุ๋ย จากนั้น พ.ต.อ.ภูมินทร์ พุ่มพันธุ์ม่วง ผกก.5 บก.ป และ พ.ต.ท.วันพิชิต วัฒนศักดิ์มณฑา สว.กก.5 บก.ป. ขยายผลไปตรวจค้นบ้านนายพูนสวัสดิ์ และ น.ส.ตรัณพัสกร เลขที่ 228/2 หมู่ 2 ต.กลอนโด อ.ด่านมะขามเตี้ย จ.กาญจนบุรี พบอุปกรณ์การผลิตและยาเสพติดทั้งหมดยึดไว้เป็นหลักฐาน ขณะที่กำลังเจ้าหน้าที่ กก.4 บก.ป. เข้าค้นบ้านพักนายทวิทย์ที่ จ.อุทัยธานี แต่ไม่พบสิ่งผิดกฎหมาย,รอง ผบก.ป.กล่าวว่าแก๊งค้ายารายนี้เป็นเครือข่าย พันเอกจะลอโบ่ กองพลน้อย 171 มีชนกลุ่มน้อยทำหน้าที่พักและลำเลียงยาเสพติดเข้าไทย ถือว่าลอตนี้เตรียมจะผลิตยาราว 1 ล้านเม็ด ดำเนินคดีนายพูนสวัสดิ์ และ น.ส.ตรัณพัสกร ข้อหาร่วมกันผลิตและมียาเสพติดให้โทษประเภทที่ 1 (ยาบ้าและยาไอซ์) ไว้ในความครอบครองเพื่อจำหน่าย ส่วนนายทวิทย์ แจ้งข้อหาร่วมกันมียาเสพติดให้โทษประเภทที่ 1 (ยาบ้า) ไว้ในความครอบครองเพื่อจำหน่าย,นายพูนสวัสดิ์รับสารภาพว่า เพิ่งพ้นโทษคดีค้ายาเสพติดเมื่อ เม.ย.57 ขณะอยู่ในเรือนจำมีเพื่อนแนะนำให้รู้จักกับนายไก่ ว่าจ้างให้ขนยาเสพติดได้ค่าจ้างครั้งละ 5 หมื่นบาท เมื่อได้ยาเสพติดมาจะนำไปปรุงแต่งใหม่ เพื่อเพิ่มความเข้มข้น ก่อนนำไปอัดเม็ดบรรจุถุงขายในเขตกรุงเทพฯ และปริมณฑล,รายต่อมาเที่ยงวันเดียวกัน ที่กองกำกับการสายตรวจและกองบังคับการตำรวจปฏิบัติการพิเศษ (191) พล.ต.ต.ภาณุรัตน์ หลักบุญ ผบก.สปพ. พ.ต.อ.สำราญ นวลมา ผกก.สายตรวจ แถลงจับกุมนางกุหลาบ เกิดศรี อายุ 52 ปี และ น.ส.สุรีรัตน์ พูลกำลัง อายุ 27 ปี ของกลาง ยาไอซ์ 2 กิโลกรัม โทรศัพท์มือถือ 2 เครื่อง และรถเก๋งมิตซูบิชิ ทะเบียน กพ 4038 นครปฐม ได้ที่ปั๊มน้ำมัน ปตท. สาขาถนนพระราม 3 แขวงบางโพงพาง เขตยานนาวา พ.ต.อ.สำราญกล่าวว่า เจ้าหน้าที่ติดตามผู้ต้องหาทั้งสองมาระยะหนึ่งเพราะต้องสงสัยว่าค้ายาเสพติด กระทั่งคนร้ายขับรถเข้าไปจอดในปั๊มน้ำมันดังกล่าว เจ้าหน้าที่เข้าตรวจค้นพบยาไอซ์ของกลางซุกซ่อนในรถ ตรวจสอบความเคลื่อนไหวบัญชีเงินฝากพบว่าภายใน 1 ปี มีการโอนเงินเข้าครั้งละ 1 แสนบาทหลายครั้ง ยาไอซ์ลอตนี้เป็นของเครือข่ายอายี่ท่าขี้เหล็ก ติดชายแดน อ.แม่สาย จ.เชียงราย ถูกลำเลียงเข้ามาขายใน กทม. แจ้งข้อหาร่วมกันมียาเสพติดให้โทษประเภท 1 (ยาไอซ์) ไว้ในครอบครองเพื่อจำหน่าย,ก่อนหน้านั้นมีผลการจับกุมของ กก.สส.บก.น.5 เมื่อเวลา 23.45 น. วันที่ 28 ม.ค. พ.ต.อ.สุพัชร พึ่งพวง ผกก.สส.บก.น.5 พ.ต.ต.สยมภู กุลจิตติสิโรดม สว.กก.สส.บก.น.5 แถลงจับกุมพลทหารทรงวิทย์ ดวงมาลา อายุ 23 ปี ทหารเกณฑ์สังกัดกรมสรรพาวุธ ทบ. ของกลางยาบ้า 6,000 เม็ด พ.ต.ต.สยมภูกล่าวว่า ชุดสืบสวนล่อซื้อยาบ้านัดส่งยาในซอยพหลโยธิน 69/3 พบพลทหารทรงวิทย์มากับนายมงคลยุทธิ์ ทิพยวัลย์ อายุ 25 ปี และนายคิมหันต์ มณีรงค์ อายุ 26 ปี นำยาเสพติดมาส่ง แต่จับกุมนายทรงวิทย์ได้คนเดียวส่วนที่เหลือหลบหนี พลทหารทรงวิทย์ให้การภาคเสธ อ้างว่า เดินทางมาด้วยกันไม่มีส่วนเกี่ยวข้องกับการค้ายา ตรวจสอบของกลางพบยาบ้าตราแอปเปิ้ลปะปนอยู่ด้วย คาดเป็นยาบ้าชนิดใหม่ แจ้งข้อหาร่วมกันมียาเสพติดให้โทษประเภท 1 (ยาบ้า) เพื่อจำหน่ายและจำหน่าย นำส่ง พงส.สน.บางเขน ดำเนินคดีต่อไป
ตำรวจหลายหน่วยสกัดจับกุมแก๊งค้ายาเสพติด ข้ามชาติ เป้าหมายลำเลียงยานรกส่งขายเมืองกรุง คดีแรกกองปราบฯผนึกกำลังภายในหน่วยรวบแก๊งค้ายาบ้าเครือข่าย พันเอกจะลอโบ่  
ข่าวหน้า1,แก๊งค้ายาบ้า,พันเอกจะลอโบ่,ด่านมะขามเตี้ย,ลานจอดรถวัดม่วง,ผลิตยาบ้า,ค้ายาเสพติด,ขนยาเสพติด,ปั๊มตรา WY,ยาไอซ์,ข่าว,ข่าวภูมิภาค,ไทยรัฐฉบับพิมพ์